|  |  |
| --- | --- |
| Описание: Табло - Св.Св. Кирил и Методий 20057945 | **VІ СУ „СВ. СВ. КИРИЛ И МЕТОДИЙ“**  2300, Перник, ул. „Кракра“ № 69, тел. 087 960 0817  e-mail: 1403214@edu.mon.bg |

## УТВЪРЖДАВАМ:

**АДРИАНА ОЛЬОВА**

**ДИРЕКТОР НА VI СУ**

**„СВ. СВ. КИРИЛ И МЕТОДИЙ”**

**СТРАТЕГИЯ ЗА РАЗВИТИЕ**

**НА**

**VI СУ „СВ. СВ. КИРИЛ И МЕТОДИЙ“**

**ЗА ПЕРИОДА 2024 – 2029 ГОДИНА**

Приета на заседание на Педагогическия съвет

с Протокол № 21 от 10.09.2024 г. и е утвърдена със Заповед № 38/16.09.2024 г. на директора на училището.

**СТРАТЕГИЯ ЗА РАЗВИТИЕ**

**НА**

**VI СУ „СВ. СВ. КИРИЛ И МЕТОДИЙ“**

**За периода от 2024 / 2025 учебна година до 2028 / 2029 учебна година**

**I. ОБЩИ ПОЛОЖЕНИЯ**

Настоящата Стратегия определя развитието на VI СУ "Св. Св. Кирил и Методий" през следващите 5 години чрез оптимизиране и обновяване на технологиите, методите, средствата и организацията на дейностите в съответствие с приоритетите за развитие на образованието в Република България и принципите на общото Европейско образователно пространство. Самата стратегия е резултат от осъзната в училищната общност необходимост от промяна и превръщането на училището в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания.

**1. Нормативна основа**

Стратегията за развитие на училището се основава на приоритетите, целите и стандартите, заложени в следните документи:

1. Правна рамка на ЕС

1.1. Препоръка на Европейския парламент и Съвета от 12.02.2001 г. за европейско сътрудничество при оценяване качеството на училищното образование;

1.2. Препоръка на Европейския парламент и Съвета от 18.06.2009 г. за приемане на Европейска референтна рамка за осигуряване на качеството в професионалното образование и обучение.

1.3. Европейската референтна рамка за ключовите компетентности за учене през целия живот.

1.4. Програма „Образование“ 2021-2027 с европейско финансиране.

2. Национална правна рамка

2.1. При разработването на стратегия за развитието си институцията следва да се съобрази с редица национални стратегически документи:

- Национална програма за развитие „България 2030“;

- Стратегическа рамка за развитие на образованието, обучението и ученето в Република България (2021 – 2030);

- Стратегия за възпитателната работа в образователните институции (2019 – 2030 г.

- Национална стратегия за детето (2018 – 2030 г.);

- Национална програма за закрила на детето (2019 г.);

- Национални програми за развитие на образованието;

- Закон за предучилищното и училищно образование (ЗПУО).

- Държавни образователни стандарти

2.2. Стратегията за развитие на училището се разработва в съответствие с изискванията на:

- Закон за предучилищното и училищно образование /ЗПУО/

- Закон за професионалното образование и обучение /ЗПОО/

- Наредба № 4 от 30.11.2015 г. за учебния план

- Наредба № 5 от 30.11.2015 г. за общообразователната подготовка

- Наредба № 6 от 11.08.2016 г. за усвояването на българския книжовен език

- Наредба № 9 от 19.08.2016 г. за институциите в системата на предучилищното и

училищно образование

- Наредба № 10 от 01.09.2016 г. за организация на дейностите в училищното образование

- Наредба № 11 от 01.09.2016 г. за оценяване на резултатите от обучението на учениците

- Наредба № 13 от 21.09.2016 г. за гражданското, здравното, екологичното и

интеркултурното образование

- Наредба № 15 от 22.07.2019 г. за статута и професионалното развитие на учителите,

директорите и другите педагогически специалисти

- Наредба № 24 от 10 септември 2020 г. за физическата среда и информационното и

библиотечното осигуряване на детските градини, училищата и центровете за подкрепа

за личностно развитие.

- Наредба за финансирането на институциите в системата на предучилищното и

училищното образование от 10.10.2017 г.

- Наредба за приобщаващото образование от 27.10.2017 г.

- Рамкови програми за начално и продължаващо професионално обучение

- Наредба № 1 от 19.02.2020 г. за организацията и провеждането на изпитите за

- Държавните образователни стандарти;

- Колективен трудов договор в системата на предучилищното и училищното образование;

- Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст;

- Механизъм за противодействие на тормоза и насилието в институциите в системата на предучилищното и училищното образование и др.

**ІI. АНАЛИЗ НА СЪСТОЯНИЕТО НА VI СУ „СВ. СВ. КИРИЛ И МЕТОДИЙ“**

Кратки исторически данни:

**Всичко е станало преди нас...**

**В годината 1843 към новосъградената църква “Св. Великомъченик Георги“ в селището Перник се ражда килийно училище. За главен учител е назначен бай Стойчо от село Чуйпетлово, а когато училището по-късно остава без главен учител, Левски провожда комитетски човек. Школото бързо се превръща в средище на просвещение и 0българщина. Най-старото училище в нашия град не само дава добро образование на своите възпитаници, но ги възпитава в духа на националните традиции и морални ценности.**

**И така вече 181 години!...**

Горди сме, че сме продължители на българските традиции, запазили се през вековете. Важно е, че традицията е жива, и чрез младите хора тя има невероятната сила да промени града ни, страната ни, света!

С решение №479 от 5 август 2019 година на Министерски Съвет VI СУ "Св. Св. Кирил и Методий" е включено в Списък на иновативните училища в Република България.

С решение № 469 от 7 юли 2023 г. на Министерски Съвет VI СУ "Св. Св. Кирил и Методий" отново е включено в Списък на иновативните училища в Република България.

През 2020 година училището ни бе удостоено с престижната международна награда “Глобално училище”. Признананието бе присъдено с решение на комисия от представители на Министерство на образованието и науката и Българска платформа за международно развитие (БПМР), с любезното съдействие на Европейската мрежа за глобално образование (GENE).

През 2021 година VI СУ "Св. Св. Кирил и Методий" бе класирано на престижното второ място в конкурса "Глобално училище в действие - 2021”, обхванал мрежата от глобални училища, намиращи се на територията на цялата страна.

През 2022 година VI СУ "Св. Св. Кирил и Методий" стана носител на отличителния знак “Аз гарантирам щастливо детство” на Държавната агенция за закрила на детето.

Училището продължава работата си по развитие на глобалното гражданско образование чрез различни каузи, по които работи всеки един клас, както и реализиране на полезни и интересни инициатви - ”Панорама на Глобалното училище”, открити интегрирани уроци, викторини, благотворителни базари и т.н.

Новите предизвикателства пред традиционните образователни модели и традиционните форми на общуване са продиктувани от динамично променящите се обществени отношения и дигитализацията на образователния процес. Единствен начин за справяне с предизвикателствата е изграждането на автономни и инициативни личности, уважаващи другите, способни да работят съвместно, владеещи ключови компетентности, с нагласи за учене през целия живот, осъзнати за силните си страни и способни да ги развиват и прилагат за себе си и в полза на общността. За тази цел училището прави своя избор да се развива като съвременна конкурентноспособна образователна институция, на която целите и резултатите от ученето са подчинени на новите образователни стандарти, обвързани с условията и процесите за тяхното постигане.

Образователната институция е изправена и пред друго предизвикателство – осигуряване на възможности за приобщаващото образование като неизменна част от правото на образование, като процес на осъзнаване, приемане и подкрепа на индивидуалността на всеки ученик и на разнообразието от потребности на всички ученици. В контекста на приобщаващото образование VI СУ "Св. Св. Кирил и Методий" дава ясен знак за хуманизъм и толерантност, тъй като в него се обучават интегрирано 24 ученици със специални образователни потребности (СОП) от I до VIII клас.

Ярък пример за демократичния дух на образователната институция е приобщаването на родителите като активни участници в образователния процес и разгръщането на възможностите им за граждански контрол чрез участие в Обществен съвет.

В училището е сформирано и Ученическо самоуправление /Ученически съвет, Ученически парламент и Омбудсман/, чрез което учениците участват в обсъждането при решаването на въпроси, засягащи училищния живот и училищната общност и дават мнения и предложения за училищните дейности. Организират се инициативи, които засягат тяхното гражданско самосъзнание, екологичната култура и преодоляването на агресията и насилието сред младите хора.

Важен фактор и гаранция за качествено образование е непрекъснатото повишаване квалификацията на педагогическите специалисти.

Въвеждащата квалификация е за адаптиране в образователната среда и за методическо и организационно подпомагане и е ориентирана към млади и новоназначени педагогическите специалисти.

Продължаващата квалификация на педагогическите специалисти се реализира чрез обучения за повишаване на компетентностите под формата на семинари, дискусионни форуми, открити практики с цел обмяна на опит, представяне на проекти, резултати и анализи на реализирани педагогически изследвания и др.

Гаранция за добро управление е умението за управление на делегиран бюджет и осигуряване на алтернативни източници на финансиране, което училищното ръководство поставя като една от приоритетните си оперативни задачи.

**III. SWOT анализ**

|  |  |  |
| --- | --- | --- |
| **Учебна година** | **Брой ученици** | **Брой паралелки** |
| **2024 / 2025** | **465** | **22** |

VI СУ "Св. Св. Кирил и Методий" ще осъществява прием в три етапа на основна образователна степен:

* начален етап: 1. – 4. клас;
* прогимназиален етап: 5. – 7. клас;
* гимназиален етап: 8. - 12. клас:

- 8. - 10. клас - първа гимназиална степен;

- 11. - 12. клас - втора гимназиална степен.

VI СУ "Св. Св. Кирил и Методий" се развива като училище с професионална паралелка след завършен VII клас, по специалности: „Съдебна администрация“, "Банкова охрана и инкасова дейност" и „Предприемачество“. При завършването си учениците придобиват умения за работа в съдебната администрация, боравене с три вида оръжие и най-съвременна охранителна техника, както и знания, свързани с работата на предприемача, репортерството и медиите.

ВVI СУ "Св. Св. Кирил и Методий" е организирана и целодневна организация на учебния ден за учениците от:

1. – 4. клас - 9 групи;
2. – 6. клас - 2 групи.

Училището е достатъчно гъвкава институция, която позволява да бъде променяна, но в същото време и да променя. То работи по разнообразни проекти и национални програми.

Чрез участието си в различни проекти учениците имат възможност да подобрят комуникативността си, да бъдат мобилни, да развиват навици и умения за бъдещата им професионална реализация.

* Проект «Квалификация на педагогическите специалисти»
* Национална програма „Без отсъствие на училище”, мярка „Без отсъствие” и мярка „ Без свободен час”;
* Проект „Иновативно училище“ – училището е в включено в мрежата на иновативни училища за България и вече финализирахме иновацията, заложена в гимназиален етап. Одобрени сме с нова иновация, която вече се реализира в начален, прогимназиален и гимназиален етап.
* Национална програма „Изграждане на училищна STEM среда“;
* Формирани 15 групи за програмата за Занимания по интереси за развитие на извънкласните дейности в училище.

Работа по проекти и национални програми:

* НП “Иновации в действие” - VI СУ "Св. Св. Кирил и Методий" се включва в програмата от нейното стартиране и успешно обменя добри практики с различни иновативни и неиновативни училища от цялата страна;
* НП „ Заедно в изкуствата и спорта“ – 6 групи;
* Проект “Успех за теб” - създадени са групи за ученици със специални образователни потребности и ученици със затруднения по определени учебни предмети;
* НП „България - образователни маршрути“ - реализират се различни образователни маршрути за учениците от училището;
* НП „ Без свободен час“ и др.

Материално-техническа база:

* Учебни стаи – 22 броя;
* Компютърни кабинети – 2 броя;
* Лекарски кабинет – 1 брой;
* Готварски кабинет – 1 брой;
* „Зелена” класна стая - 1 брой;
* Спортна площадка – 1 брой;
* Физкултурен салон – 1 брой;
* Училищен автобус – 1 броя;
* Кът за отдих и занимания по интереси – 3 броя /битов, зоокът и кът за четене/;
* Кабинети – 5 броя /медиатор, психолог, логопед, кабинет по химия, музика и изобразително изкуство/;
  + Ресурсен кабинет – 1 брой;
* Столова за хранене – 1 брой;

През настоящата учебна година състоянието на персонала е следното:

|  |  |  |  |  |
| --- | --- | --- | --- | --- |
| **Учебна година** | **Непедагогически персонал** | **Педагогически персонал** | **Образователно- квалификационна степен на педагог. персонал** | **ПКС и научна степен** |
| 2024/2025 | 10,5 | 47 | магистър,  бакалавър | 23 |
|  |  |  |  |  |

|  |  |
| --- | --- |
| **Вътрешни фактори** | **Външни фактори** |
| **СИЛНИ СТРАНИ** | **ВЪЗМОЖНОСТИ** |
| 1. Квалифициран педагогически персонал.  2. Успешна реализация на план-приема на ученици.  3. Увеличаване броя на учениците, което да осигурява и финансова стабилност на училището в условията на делегиран бюджет.  4. Мотивиране на учениците за учене и работа по различни проекти и национални програми.  5. Успешна работа като иновативно училище. Повишаване знанията на учениците в областта на гражданското образование и дигиталните технологии по предмета „Иновативни практики“.  6. Успешна работа като училище, носител на приза „Глобално училище“ и „Глобално училище в действие“. Повишаване знанията на учениците в областта на глобалното гражданско образование. Ползотворна работа, свързана с реализирането на каузите на класовете.  7. Обучение по доказали своята ефективност училищни учебни планове, отговарящи на интересите на учениците.  8. Висока успеваемост на учениците в извънкласни форми.  9. Привлекателна учебна среда – добре оборудвани кабинети и класни стаи. Осигурени интерактивни дъски, мултимедийни устройства, лаптопи, таблети, настолни компютри.  10. Успешна съвместна работа по различни проекти и национални програми на учители и ученици.  11. Предоставяне на по-голям брой задължителноизбираеми и факултативни дисциплини съобразено с желанието на самите ученици.  12. Съвременна спортна база - реновиран физкултурен салон, външни спортни площадки, вътрешна /преносима/ площадка.  13. Изградени различни кътове - за отдих, исторически кът, битов кът, зоокът. | 1. Предоставяне на качествено образование.  2. Включване на учителите в различни форми на квалификация.  3. Насърчаване за набор от кредити чрез квалификация.  4. Засилени мерки за контрол на отсъствията и успеха на учениците.  5. Оползотворяване на сградния фонд.    6. Обновяване и привеждане в съответствие с ЗПУО дейността на Училищното настоятелство.  7. Изграждане на ефективно ученическо самоуправление.  8. Провеждане на индивидуални консултации с педагогическите съветници на ученици и родители. Работа с ресурсни учители.  9. Утвърждаване на традициите и символите на училището.  10. Обществени съвети.  11. „Училище без традиции няма бъдеще“ - възраждане на традиции и обичаи, характерни за нашия регион в идеална симбиоза с развитието на гр. Перник |
| **СЛАБИ СТРАНИ** | **ОПАСНОСТИ И РИСКОВЕ** |
| 1. Ниско ниво на подготовка на част от новоприетите ученици.  2. Недостатъчна мотивация на някои от учениците за учене.  3. Слаба заинтересованост на част от родителите.  4. Проблемно поведение на малка част от учениците.  5. Ограничено финансово осигуряване. | 1. Намаляване на мотивацията за учене у някои от учениците.  2. Недостатъчно познаване на цялата нормативната уредба от страна на част от педагогическия персонал.  3. Промяна в системата на финансиране на училищата.  4. Промяна в законодателството.  5. Ниска степен на раждаемост.  6. Икономическа несигурност.  7. Постоянен ръст на миграция.  8. Обедняване на населението. |

**IV. Мисия и визия на училището.**

1. **МИСИЯ**

„Да отгледаме хора със силни крила“.

Мисията на VI СУ "Св. Св. Кирил и Методий", е да подпомага ученика в свободното му развитие и усъвършенстване на природните му заложби – на тяхната хармония и цялост, като го включва в различни по вид дейности и типове социални общности, за постигането на държавните образователни стандарти срещу минимализиране на ресурсите – финансови и човешки. Да обслужва младия човек, неговото развитие и преуспяване като самостоятелна и автономна личност, която поема отговорност за собствената си реализация. Да опазва и съхранява българските традиции и да възпитава в любов безценното ни наследство в поколения млади българи.

1. **ВИЗИЯ**

За периода 2024 - 2029 г. VI СУ „Св. Св. Кирил и Методий” ще се стреми да бъде:

- училище със съхранени традиции, даващо възможности за интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му;

- училище, осъществяващо партньорство с родителите, Обществения съвет, Ученическото самоуправление / Ученически съвет, Ученически парламент и Омбудсман/, организации, институции и други училища от страната;

- училище, в което се придобиват компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;

- училище, в което се работи по проекти на различни национални и европейски програми;

- училище, в което разнообразните дейности гарантират удовлетворяване на желанията и потребностите на учениците;

- училище, осигуряващо формиране на устойчиви нагласи и мотивация за учене през целия живот и придобиване на компетентности за прилагане на принципите за устойчиво развитие;

- училище, предоставящо подкрепа за личностно развитие, подходяща физическа, психологическа и социална среда за развиване на способностите и уменията на децата и учениците;

- училище с висококвалифицирани и мотивирани преподаватели, работещи като екип от отговорни и развиващи се личности, проявяващи толерантност, загриженост и зачитане на човешкото достойнство.

Усилията на педагогическия екип ще бъдат насочени към превръщането на училището в желано място за личностно развитие на децата и учениците.

**V. ГЛАВНА ЦЕЛ НА СТРАТЕГИЯТА**

* **Опазване живота и здравето на учениците;**
* **Възпитаване на добри хора с високи морални ценности;**
* **Издигане качеството на процеса на обучение.**

**VI. ЦЕННОСТИ И ПРИОРИТЕТИ В РАЗВИТИЕТО**

- Високо развитие на хуманитарния профил.

- Формиращо оцеяване и самооценяване.

- Обучение в сътрудничество между основните партньори в училищната общност – ученици, учители и родители.

- Висок професионализъм на педагогическия екип.

-Ефективна управленска дейност.

- Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.

- Продължаване, обогатяване и утвърждаване на традиции и ритуали в училищния живот.

**-** Превръщане на училището в максимално безрискова среда в условията на риск от епидемия. Реализиране на набор от мерки за намаляване рисковете от предаване на инфекцията, включително чрез създаването на нагласи за здравно и социално отговорно поведение на децата като част от възпитателната функция на образованието.

**-** Издигане качеството на процеса на обучение за постигане на ДОС.

- Поставяне на ученика в центъра на цялостната педагогическа дейност в училищната общност.

- Поставяне на ученика в отговорна активна позиция при овладяване на знанията, формиране на различни компетенции по различните учебни предмети и развитие на умения за учене през целия живот.

- Поставяне на ученика в отговорна гражданска позиция, във връзка с работата по темите и каузите от глобалното гражданско образование.

- Участия в национални програми и проекти на Европейския съюз и тяхното успешно реализиране.

- Практическа приложимост на изучаваното учебно съдържание и използване на методите за обучение чрез активни дейности.

- Развитие на иновативната дейност.

- Използване на различни форми за мотивиране на персонала.

- Осигуряване на съвременна технологична обезпеченост на училището.

- Ефективно използване, подобряване и обогатяване на материалната база, разширяване на сградния фонд и допълнително финансиране.

- Разработване на бюджета съобразно действащата нормативна уредба.

- Осигуряване на прозрачност и публично отчитане на средствата от бюджета и извънбюджетните приходи.

- Привличане на алтернативни източници за финансиране от работа по проекти и програми, дарения, наеми, спонсорство и др.

**VII. РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

- Разширяване на автономността на субектите в училище.

- Хуманизация на процеса на образование.

- Иновативност и творчество.

- Толерантност и позитивна етика.

**VІІІ. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

* Чрез средства от бюджета на училището.
* Чрез средства от Училищното настоятелство, благотворителни базари на учениците.
* Чрез кандидатстване по проекти и национални програми.
* Чрез дарения.
* Чрез Национален план за възстановяване и устойчивост.

**ІX. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА ВИЗИЯТА (ПЛАН ЗА ДЕЙСТВИЕ) НА VI СУ „СВ. СВ. КИРИЛ И МЕТОДИЙ“**

**ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **Срок** |
| 1. | Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение. | Делегиран бюджет | До 15.09. на всяка година |
| 2. | Ремонт, оборудване и обзавеждане на STEM център и ВОСК | Национален план за възстановяване и устойчивост | До края на 2026 година |
| 3. | Обновяване и оборудване на класни стаи и кабинети. | Делегиран бюджет и външно финансиране | септември  2024 г. |
| 4. | Обновяване на специализирани кабинети и физкултурен салон. | Делегиран бюджет | септември  2024 г. |
| 5. | Обновяване на фоайета, коридори и кътове. | Делегиран бюджет и финансиране от община | септември  2024 г. |
| 6. | Участие в квалификационни форми на педагогическия състав. | Делегиран бюджет, синдикати, община | постоянен |
| 7. | Разработване, спечелване и реализиране на национални и европейски проекти. | Национални програми, община, дарения | постоянен |
| 8. | Продължаване на работата по различни национални програми – „ Иновации в действие“, „Училищен плод“, „Без свободен час“, както и програма „Училищно мляко“. | Министерство на образованието и науката и  Министерство на земеделието и | постоянен |
| 9. | Доразвиване на традициите за съвместни тематични изяви с Община Перник | Смесено финансиране | постоянен |
| 10. | Продължаване на традицията за провеждане на коледни и великденски базари. | Дарения | всяка учебна година |
| 11. | Провеждане на традиционен училищен спортен празник, участия в районни и общински спортни състезания. | Делегиран бюджет, 129 ПМС | постоянен |

**ПЛАН ЗА ДЕЙСТВИЕ ПО СТРАТЕГИЯТА - ПРИОРИТЕТНИ ОБЛАСТИ:**

|  |  |  |  |  |  |  |
| --- | --- | --- | --- | --- | --- | --- |
| **Дейност** | **Бюджет** | **Източник на финансиране** | **Срок за изпълнение (месец и година)** | **Очаквани резултат** | **Индикатори за изпълнение** | **Отговорници** |
| **Приоритетна област 1. Повишаване качеството на образованието** | | | | | | |
| **Оперативна цел 1.1. Утвърждаване и надграждане на обучението по хуманитарни науки, както и напредък в обучението по природни науки** | | | | | | |
| Използване на компетентностен подход в обучението |  | Делегиран бюджет | За всяка година | Всички учители да използват ефективно компетентнос тния подход в обучението на ученици; | Разработени и приложени уроци | Заместник-директори |
| **Оперативна цел 1.2. Повишаване функционалната грамотност на учениците** | | | | | | |
| Диагностициране на пропуски на отделни ученици |  | Занимания по интереси;  Проект “Успех за теб” | В началото на всяка учебна година | Обхващане на учениците от всички етапи на образование | Всички ученици с да успеят да преминат успешно НВО 4, 7 и 10 клас по БЕЛ или ДЗИ по БЕЛ | Учителите по БЕЛ и началните учители |
| Засилване на интереса към българския език |  | Занимания по интереси | През цялата учебна година | Обхващане на учениците от всички етапи на образование | Електронен вестник;  Читателски клубове; | Учителите по БЕЛ и началните учители |
| **Оперативна цел 1.3. Използване на разнообразни методи и средства в учебно-познавателния процес** | | | | | | |
| Обучения на учителите за използване на различни методи и средства в образователния процес |  | Средства за квалификация | Текущата учебна година | Всички учители да преминат обучение за използване на нови методи в преподаването | Учителите да преминат практическо обучение за използване на различни методи и средства в образователния процес | Директор, Заместник-директори |
| Прилагане на иновативни практики в учебния процес |  | Делегиран бюджет | Текущата учебна година | Учителите да използват минимум по един път в учебен час различен метод | В учебните часове да се прилагат различни иновативни практики | Директор, Заместник-директори |
| **Приоритетна област 2. Патриотично възпитание, формиране на национално самосъзнание и общочовешки ценности на децата и учениците.** | | | | | | |
| **Оперативна цел 2.1. Запазване и развитие на интереса към българските традиции и култура** | | | | | | |
| Организиране на клубове |  | Занимания по интереси,  НП “Заедно в изкуствата и спорта” | м.10 на текущата учебна година | Засилване интереса на учениците и сформиране на клубове и групи с насоченост към запазването и развитието на българските традиции и култура | Сформирани клубове и групи с насоченост към запазването и развитието на българските традиции и култура | Начални учители, учители по БЕЛ, музика и история и цивилизация |
| Включване на учениците в отбелязването на значими дати и събития |  | Делегиран бюджет | През цялата учебна година | Формиран устойчив интерес към историята на Перник и родината, към видни исторически личности, както и към значими дати и събития | Отбелязване на всички значими дати и събития с ученици от всички етапи | Начални учители, учители по БЕЛ, музика и история и цивилизация |
| **Приоритетна област 3. Осигуряване на условия за физическа активност и участие в спортни дейности** | | | | | | |
| **Оперативна цел 3.1. Развитие на интереса към различни видове спортни дейности** | | | | | | |
| Сформиране на клубове по различни спортни дейности |  | Занимания по интереси,  НП “Заедно в изкуствата и спорта” | м. октомври на текущата учебна година | Осигуряване на възможност за участие в различни спортни дейности за учениците | Сформирани клубове за различни спортни дейности | Учителите по ФВС |
| Участие в мероприятия от националния спортен календар |  | Занимания по интереси,  НП “Заедно в изкуствата и спорта | През цялата учебна година | Участие на учениците в междуучилищни, общински и областни спортни състезания | Активно участие на учениците в междуучилищни, общински и областни спортни състезания | Учителите по ФВС |
| **Приоритетна област 4. Гражданско, здравно и екологично образование.** | | | | | | |
| **Оперативна цел 4.1. Изграждане на автономна и активна личност на ученика** | | | | | | |
| Омбудсман на училището |  |  | През цялата учебна година | Активен ученик, който има желание да работи за подобряване на училищната среда | Омбудсманът на VI СУ е представител за област Перник в Съвета на децата към ДАЗД | Директор, Заместник-директори, училищен психолог, образователен медиатор |
| Ученически съвет |  |  | През цялата учебна година | Активни ученици, които имат желание да подобрят училищната среда | Сформиран и добре работещ ученически съвет | Директор, Заместник-директори, училищен психолог, образователен медиатор |
| Ученически парламент |  |  | През цялата учебна година | Активни ученици, които имат желание да подобрят училищната среда | Сформиран и добре реботещ ученически парламент | Директор, Заместник-директори, училищен психолог, образователен медиатор |
| Реализиране на ученически проекти |  | Собствени приходи от базари, инициативи | През цялата учебна година | Включване на учениците от всички етапи в реализирането на различни проекти | Реализиране на различни по вид ученически проекти | Класните ръководители, учителите от всички етапи на образование, училищен психолог |
| Развитие на глобалното граждансто образование |  |  | През цялата учебна година | Включване на учениците от всички етапи в дейността ни като носител на наградата “Глобално училище” и “Глобално училище в действие” | Работа по каузите на всеки един клас. Реализиране на различни инициативи - “Панорама на глобалното училище”, Дни на отворените врати, открити иновативни уроци и др. | Класните ръководители, учителите от всички етапи на образование |
| **Оперативна цел 4.2. Грижа за здравето** | | | | | | |
| Осигуряване на медицинско обслужване |  | Делегиран бюджет | През цялата учебна година | Осигурено медицинско лице. | Добре оборудван медицински кабинет. | Директор, медицинска сестра |
| **Оперативна цел 4.3 Екологично възпитание** | | | | | | |
| Създаване н клубове и реализиране на проекти за опазването на околната среда |  | Занимания по интереси,  Делегиран бюджет | През цялата учебна година | Включване на учениците от различните етапи на образование в екологични клубове. Реализиране на проектни дейности по опазването на околната среда | Реализирани проектни дейности по опазването на околната среда. Работа в опитното поле на училището. Включване в инициативи на общинско, областно и национално ниво, свързани с опазването на околната среда. | Класните ръководители, учителите по ЧП, БЗО и ХООС |
| **Приоритетна област 5. Механизъм за съвместна работа с институциите по обхващане и включване в системата на предучилищното и училищното образование на деца и ученици в задължителна предучилищна и училищна възраст.** | | | | | | |
| **Оперативна цел 5.1. Обхват на застрашени от отпадане ученици** | | | | | | |
| Работа с ИСРМ |  | МОН, РУО | През цялата учебна година | Обхващане на всички застрашени от отпадане ученици | Задържане на тенденцията за посещаване на учебни часове и липса на ученици, които да попадат в обхвата на механизма | Директор, Заместник-директори, класни ръководители, училищен психолог, образователен медиатор |
| **Приоритетна област 6. Предоставяне на равни възможности за обучение и/или възпитание** | | | | | | |
| **Оперативна цел 6.1. Пълноценна социализация на ученици със специални образователни потребности и ученици с физически и ментални увреждания** | | | | | | |
| Работа с ученици със СОП |  | Делегиран бюджет | През цялата учебна година | Ранно диагностициране, консултиране на родителите и насочване на учениците към ресурсно подпомагане | Формиране на училищен екип за подкрепа за всички ученици със СОП | Класните ръководители, учители по предмети, ресурсните учители |
| **Оперативна цел 6.2. Пълноценна социализация на ученици в риск - неравностойна социална среда** | | | | | | |
| Своевременно изясняване на обстоятелствата, свързани с начина на живот на ученика във връзка с пълноценната му реализация |  | Делегиран бюджет | При възникване на необходимост | При необходимост - изяснени обстоятелствата, свързани с начина на живот на ученика във връзка с пълноценната му реализация | Продължаване на практиката за провеждане на благотворителни инициативи с цел финансово подпомагане на нуждаещи се ученици | Директор, Заместник-директори, класни ръководители, училищен психолог, образователен медиатор |
| **Оперативна цел 6.3. Пълноценна социализация на ученици с изявени таланти** | | | | | | |
| Работа с ученици с изявени таланти |  | Занимания по интереси, НП “Заеднжо в изкуствата и спорта” | м. октомври на текущата учебна година | Извънкласни и извънучилищни дейности, които отговарят на интересите и желанията на учениците от всички етапи на образование | Сформирани клубове и организирани извънкласни и извънучилищни дейности, които отговарят на интересите и желанията на учениците | Класни ръководители, учителите по предмети |
| **Приоритетна област 7. Приобщаване на деца и ученици** | | | | | | |
| **Оперативна цел 7.1. Равен достъп до образование** | | | | | | |
| Създаване на програми за подпомагане |  | Делегиран бюджет | м. октомври на текущата учебна година | Разработка на програми и инициативи, насочени към ученици със специални нужди или в уязвимо положение | Разработени индивидуални планове и организирани училищни инициативи за приобщаване | Директор, заместник-директо ри, класни ръководители, учители |
| **Оперативна цел 7.2. Партньорство с родителската общност** | | | | | | |
| Сътрудничество с родителите |  |  | През цялата учебна година | Включване на родителската общност в организирани училищни инициативи. | Съвместни дейности с родителите | Класни ръководители, учители |
| Родителски съвет |  |  | През цялата учебна година | Включване на родителската общност в организирани училищни инициативи. Създаване на по-тясна връзка между училището и родителите. | Развиване на дейността на Родителския съвет | Директор, заместник-директо ри, класни ръководители, учители |
| Обществен съвет |  |  | През цялата учебна година | Създаване на по-тясна връзка между училището и родителите чрез оказване на подкрепа за подобряване на учебния процес | Развиване на дейността на Обществения съвет | Директор |
| Училищно настоятелство |  | Собствен бюджет | През цялата учебна година | Създаване на по-тясна връзка между училището и родителите чрез изграждане на по-силна и солидарна образователна общност, където родителите да работят заедно с училищната администраци я и учители в интерес на учениците. | Развиване на дейността на Училищното настоятелство | Директор |
| **Приоритетна област 8. Противодействие на тормоза и насилието** | | | | | | |
| **Оперативна цел 8.1. Дейности за превенция на тормоза и насилието в училище** | | | | | | |
| Организиране на дейности и инициативи, свързани с превенция на тормоза и насилието |  | Делегиран бюджет | През цялата учебна година | Липса на прояви на тормоз и насилие | Организиране на дейности и инициативи за информация за учениците.  Включване на други заинтересовани страни | Директор, Заместник-директори, класни ръководители, училищен психолог, образователен медиатор |
| **Приоритетна област 9. Превенция на риск от ранно отпадане от системата на училищното образование** | | | | | | |
| **Оперативна цел 9.1. Разработване и изпълнение на комплекс от ефективни мерки и дейности за превенция и намаляване на риска от преждевременно напускане на деца и ученици от идентифицираните рискови групи в училище** | | | | | | |
| Отпускане на социални стипендии и помощи за деца в неравностойно положение |  | Делегиран бюджет | През цялата учебна година | Намаляване на риска от отпадане поради социални | Осигурени социални стипендии за всички ученици, които отговарят на условията | Класни ръководители |

**X. ОЧАКВАНИ РЕЗУЛТАТИ**

| **СТРАТЕГИИ, ЦЕННОСТИ И ПРИОРИТЕТИ** | **ДЕЙНОСТИ ЗА РЕАЛИЗИРАНЕТО ИМ** |
| --- | --- |
| 1.Високо развитие на: родноезиковата подготовка, чуждоезиковата подготовка, подготовката в областта на хуманитарните науки, глобалното гражданско образование и подготовката по всички други предмети.  2. Формиращо оценяване и самооценяване.  3. Обучение в сътрудничество между основните партньори в училищната общност – ученици, учители и родители.  4. Издигане на качеството на образование за постигане на ДОС.  5. Практическа приложимост на изучаваното учебно съдържание и използване на методите за учене чрез действие. | 1. Формиране на екип от висококвалифицирани учители чрез:  - повишаване на квалификацията на педагогическите кадри;  - провеждане на целенасочен подбор на новоназначените учители, притежаващи висока квалификация, владеещи работа с дигитални технологии и чужди езици, ако това се изисква по учебен план на съответния предмет, притежаващи опит за реализирането на проекти;  - приоритетно привличане на учители –бивши възпитаници на училището.  2. Провеждане на тематични ПС с цел повишаване на вътрешноучилищната квалификация.  3. Осъществяване на сътрудничество между учителите от училището с учители от други водещи училища и/или ВУЗ с цел обмен на добри педагогически практики.  4. Обезпечаване на процеса на обучение с достатъчно технически средства и други необходими пособия.  5. Използване на иновативни и интерактивни методи на обучение.  6. Използване на дигиталните технологии в процеса на обучение по всички предмети.  7. Работа с електронни ресурси и електронни тестове.  8. Мотивиране на учениците за участие в учебния процес чрез качествено обучение.  9. Организиране и провеждане на вътрешноучилищни състезания, олимпиади, изложби, викторини по различни предмети.  10. Привличане в училище на мотивирани ученици чрез провеждане на целенасочена рекламна кампания.  11. Съвместна работа по образователни проекти и програми.  12. Повишаване на нивото на трудовата дисциплина.  13. Усъвършенстване на съществуващите училищни учебни планове и при необходимост разработване на нови, отговарящи на търсенето от учениците и на ресурсите, с които разполага училищната общност. |
| - Поставяне на ученика в центъра на цялостната педагогическа дейност в училищната общност.  - Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.  - Подобряване на процеса на педагогическо взаимодействие между основните партньори в училищната общност – ученици, учители и родители. | 1. Развиване на ученическото самоуправление в училище.  2. Предприемане на мерки за намаляване на броя на отсъствията от учебни часове чрез своевременно информиране на родителите.  3. Осъществяване на съвместни инициативи от ученици, учители и родители.  4. Обогатяване и разнообразяване на извънкласните дейности и заниманията със спорт (ИУЧ, ФУЧ, ФВС).  5. Утвърждаване на традиции и символи на училището.  6. Съвместна работа с ученици и родители по различни проекти.  7. Прилагане на нови и разнообразни форми за работа с родители.  8. Превенция на агресията, тормоза и други негативни прояви в училищната общност.  9. Организиране на дейности за борба с противообществените прояви и противодействие срещу наркоманията и сектите.  10. Дейности по ограничаване на разпространението на епидемия с цел запазване живота и здравето на учениците, педагогическия и непедагогическия персонал в училището. |
| - Ефективна управленска дейност. | 1. Демократизиране на управлението на училищната общност чрез:  - Включване на максимален брой учители във вземането на управленски решения, чрез учaстието им в дирекционни съвети, методически съвети и комисии.  - Организиране на по-добра вътрешноучилищна информационна система.  - Създаване на партньорски взаимоотношения със синдикалните организации в училище. |
| - Използване на различни форми за мотивиране на персонала. | 1. Увеличаване на индивидуалните трудови възнаграждения на работещите в рамките на утвърдените средства в делегирания бюджет.  2. Изработване на правилник за провеждане на ПС.  3. Формиране на система от морални стимули, изготвяне на Етичен кодекс.  4. Осигуряване и организиране на квалификацията на учителите.  5. Провеждане на тиймбилдинг и обучения на колектива, семинари и др.  6. Обмяна на опит с други иновативни училища. |
| - Добро взаимодействие със социалната среда и държавните и обществените организации, свързани с проблемите на образованието и възпитанието на младите хора. | - Изграждане на работещо и ефективно Училищно настоятелство чрез привличане в него на бивши ученици, родители и общественици. |
| - Материална база и допълнително финансиране. | 1. Работа по привличане на спонсори.  2. Разработване на проекти за обогатяване на училищната МТБ.  3. Разширяване на сградния фонд и построяване на необходимите нови сгради.  4. Естетизация на училищния двор.  5. Основни ремонти на ВИК и ел. инсталации.  6. Актуализиране и обогатяване на фонда на библиотеката.  7. Текущи ремонти в кабинети и класни стаи.  8. Обезпечаване на подходящо обзавеждане на кабинети и класни стаи.  9. Осигуряване на различни дигитални устройства.  10. Работа със съвременни дигитални средства за обучение. |
| - Ефективна рекламна кампания. | 1. Изграждане на постоянен екип от учители, разработващи рекламната стратегия на училището.  2. Осигуряване на достатъчно средства по реализиране на рекламата.  3. Включване в рекламната дейност на учители, родители и ученици. |